6.  โครงการในอนาคต

  แนวคิดการผสมผสานของโรงแรมในลากูน่า ภูเก็ต ได้พิสูจน์แล้วว่า
  เป็นรูปแบบการผสมผสานที่ลงตัว ตั้งแต่เริ่มเปิดดำเนินการเมื่อทศวรรษที่ผ่านมา
  รวมทั้งการพัฒนาอย่างมีพลวัตของรีสอร์ทตลอด 12 ปีที่ผ่านมา ทำให้ ลากูน่า
  ภูเก็ตเป็นรีสอร์ทที่ประสบความสำเร็จในปัจจุบัน

  อย่างไรก็ตาม บริษัทฯ ยังคงมองเห็นโอกาสในการเพิ่มประสิทธิภาพในการทำกำไร
  และขยายสิ่งอำนวยความสะดวกต่าง ๆ เพิ่มขึ้น
  โดยเฉพาะความต้องการห้องพักในจังหวัดภูเก็ตที่ยังคงเพิ่มขึ้นอย่างต่อเนื่อง แต่ในทางกลับกัน
  จำนวนห้องพักที่มีให้บริการ กลับขยายตัวช้ากว่าความต้องการที่เพิ่มขึ้น

  ลากูน่า ภูเก็ต ยังคงประสบความสำเร็จในตลาดท่องเที่ยวของจังหวัดภูเก็ต
  และเป็นผู้ให้บริการห้องพักระดับบนในจังหวัดภูเก็ต สำหรับโรงแรม คู่แข่งในระดับสี่
  และห้าดาวของ ลากูน่า ภูเก็ต คงจะมีเพียงกลุ่มโรงแรมเมอริเดียน (ซึ่งได้แก่ เลอ เมอริเดียน
  และ เลอ เมอริเดียน ยอช์ท คลับ) โรงแรมอมันปุรี โรงแรมโนโวเทล ป่าตอง และ Chedi
  นอกจากนี้ โรงแรมเจ ดับบลิว แมริออท บนหาดไม้ขาว ได้เปิดดำเนินการแล้วเมื่อปลายปี 2544
  และจะกลายเป็นคู่แข่งทางการค้าของลากูน่า ภูเก็ต อย่างแน่นอน

  การขยายตัวในอนาคต

  ความสามารถในการเพิ่มจำนวนห้องพักภายในลากูน่า ภูเก็ต
  โดยไม่จำเป็นต้องเสียค่าใช้จ่ายเพิ่มเติมในส่วนของการก่อสร้างสาธารณูปโภค
  เป็นรูปแบบโครงการของลากูน่า ภูเก็ตที่คิดไว้ ในอันดับแรกนั้น จะเริ่มต้นที่โรงแรมบันยัน ทรี
  ภูเก็ต โดยจะสร้างห้องพักเพิ่มเติมจากปัจจุบันที่มีอยู่ ห้องพักแบบสปา พูล วิลล่า
  ที่มีการก่อสร้างขึ้นใหม่ ได้รับการตอบรับเป็นอย่างดี และบริษัทฯ
  ยังมีแผนที่จะเพิ่มเติมจำนวนห้องพักใหม่แบบวิลล่า และที่ดีกว่าอย่างต่อเนื่อง

  ในปี 2545 บริษัทฯ ได้ซื้อสินทรัพย์ของบริษัท ลากูน่า ดิเวลลอปเมนท์ จำกัด (บริษัทฯ
  มีส่วนในบริษัท ลากูน่า ดิเวลลอปเมนท์ จำกัด อยู่แล้วในอัตราร้อยละ 30) ซึ่งทำให้บริษัทฯ
  มีที่ดินที่ติดกับลากูน่า ภูเก็ต เพิ่มขึ้นอีกจำนวน 1,146 ไร่ ส่วนโครงการ ลากูน่า วิลเลจ
  ซึ่งเป็นโครงการบ้านพักอาศัยแบบผสมผสาน กำลังอยู่ในขั้นตอนการวางแผนงานก่อสร้าง
  และจากการศึกษาเบื้องต้นถึงความเป็นไปได้ของโครงการ แสดงให้เห็นว่า โครงการนี้
  จะเป็นโครงการที่สามารถทำกำไรให้กับบริษัทฯ ได้อีกโครงการหนึ่ง

  การพัฒนาอสังหาริมทรัพย์เพื่อขาย

  ความโดดเด่นอีกประการหนึ่งของลากูน่า ภูเก็ต คือ การที่บริษัทฯ
  ยังคงดึงดูดความสนใจของนักลงทุนให้ซื้อห้องพักที่มีไว้เพื่อขายในรีสอร์ทได้ ถึงแม้ว่า
  กิจกรรมในส่วนนี้ได้เปลี่ยนแปลงไปแล้ว เนื่องจาก สภาพเศรษฐกิจที่ไม่แน่นอน แต่บริษัทฯ
  ยังคงเห็นว่า สินค้าของบริษัทฯ ยังคงเป็นที่สนใจของนักลงทุน โดยความเป็นจริงแล้ว
  เมื่อรายได้ของโรงแรมลดลง บริษัทฯ
  เล็งเห็นถึงระดับความสนใจในบ้านเดี่ยวสำหรับครอบครัวที่เกิดขึ้น ซึ่งเป็นอสังหาริมทรัพย์ที่บริษัทฯ
  เสนอให้แก่ผู้บริโภคควบคู่ไปกับสิทธิประโยชน์ต่าง ๆ ที่มีอยู่ใน ลากูน่า ภูเก็ต

  เมื่อปีที่แล้ว บริษัทฯ ได้รายงานการก่อสร้างบ้านพัก 2 รูปแบบบริเวณสนามกอล์ฟ และปัจจุบัน
  สามารถรายงานให้ทราบได้ว่า ยังมีระดับความสนใจในสินค้าของบริษัทนี้อย่างมาก
  และโครงการที่กำลังอยู่ระหว่างพัฒนา และจัดแบ่งที่ดินใน ลากูน่า ภูเก็ต เพื่อก่อสร้างเพิ่มเติม
  ส่วนโครงการใหม่ คือ โครงการ ลากูน่า โฮมทาวน์ แสดงให้เห็นถึงความสำเร็จจากการขาย
  โดยบริษัทฯ สามารถจำหน่ายบ้านพักชุดแรดจำนวน 4 หลัง ได้ล่วงหน้าก่อนที่จะมีการก่อสร้าง
  และขณะนี้ โครงการนี้ กำลังอยู่ในระหว่างก่อสร้าง โดยบริษัทฯ คาดว่า
  จะสามารถขายบ้านพักได้เพิ่มมากขึ้น

  อลามันดา เวเคชั่น คลับ

  เพื่อตอบสนองต่อการเปลี่ยนแปลงในตลาดการขายอสังหาริมทรัพย์ บริษัทฯ
  ได้เปิดตัวการเป็นสมาชิกของการพักผ่อนในรูปแบบของ การให้บริการบ้านพักตามช่วงเวลา
  (Time Sharing) ในปี 2541
  โดยมีแนวคิดให้ผู้เข้าร่วมเป็นสมาชิกมีสิทธิ์ในการพักผ่อนประจำปีในโรงแรมของลากูน่า ภูเก็ต
  ถึงแม้ว่า บริษัทฯ ตระหนักถึงความยากลำบากในการทำตลาดประเภทนี้
  แต่ด้วยมาตรฐานการบริการที่ดีเยี่ยม และรูปแบบอันเป็นเอกลักษณ์โดดเด่นของลากูน่า ภูเก็ต
  อลามันดา เวเคชั่น คลับ จึงได้รับการตอบรับจากลูกค้าอย่างกว้างขวาง
  และอาจเป็นแหล่งรายได้ที่สำคัญของรีสอร์ทต่อไปในอนาคต ถึงแม้จะเป็นธุรกิจที่มีการเติบโตช้า
  เมื่อเปรียบเทียบกับอุตสาหกรรมด้าน Time Sharing โดยทั่ว ๆ ไป บริษัทฯ คาดว่า
  จะยังเป็นธุรกิจที่สามารถทำกำไรได้ เนื่องจาก ไม่ได้กดดันลูกค้าจากรูปแบบการขายเดิม ๆ
  และเป็นการเตรียมสินค้าให้พร้อมสำหรับจับกลุ่มลูกค้าเฉพาะกลุ่มมากขึ้น

  บริษัทฯ ได้เปิดสำนักงานขายแห่งแรกในกรุงเทพมหานคร ในช่วงกลางปี 2543
  และมีผลดำเนินงานที่ดี บริษัท ฯ ยังวางแผนที่จะขยายสำนักงานขายเพิ่มเติมไปสู่ บินทาน
  ประเทศอินโดนีเซีย รวมทั้งการเพิ่มการให้บริการ และในอังสนา บินทาน
  การเติบโตที่มีศักยภาพของธุรกิจนี้
  จะเพิ่มความสามารถในการทำกำไรให้แก่บริษัทได้ต่อไปในอนาคต

  บริษัท ลากูน่า เซอร์วิส จำกัด

  บริษัท ลากูน่า เซอร์วิส จำกัด ถือว่าเป็นศูนย์กลางการให้บริการสำหรับโรงแรมต่าง ๆ
  ในลากูน่า ภูเก็ต โดยให้บริการต่าง ๆ เช่น บริการรับส่งระหว่างโรงแรม การซักรีด
  การจัดสวน การบำรุงรักษาพื้นที่ส่วนกลาง การทำความสะอาดชายหาด การดูแลรักษาลากูน
  บริการน้ำประปา
  รวมทั้งการจัดทีมงานที่พร้อมให้ความช่วยเหลือเร่งด่วนสำหรับลูกค้าที่มาพักในโรงแรม บริษัท
  ลากูน่า เซอร์วิส จำกัด มีคณะผู้บริหาร
  ซึ่งประกอบด้วยผู้จัดการทั่วไปของแต่ละโรงแรมภายในโรงแรม บริษัทฯ ยังไม่มีแผนงานใด ๆ
  ที่สำคัญ สำหรับโครงการในอนาคต ณ ขณะนี้

  แผนการตลาดของลากูน่า ภูเก็ต

  นอกเหนือจาก แผนการตลาดของแต่ละโรงแรม ซึ่งถือว่าเป็นค่าใช้จ่ายหลักในการโฆษณา
  และส่งเสริมการขาย ยังมีกองทุนส่วนกลางที่เรียกเก็บในอัตราร้อยละ 1
  จากรายได้จากค่าห้องพักของแต่ละโรงแรม สำหรับใช้เป็นค่าใช้จ่ายร่วมด้านการตลาด ซึ่งรวมถึง
  การโฆษณาประชาสัมพันธ์ และกิจกรรมที่เกี่ยวกับการขายโดยตรง

  บริษัทฯ ได้เปิดตัวโครงการ ที่เรียกว่า “ลากูน่า ภูเก็ต พลัส”
  โดยนำเสนอให้แก่ตัวแทนการท่องเที่ยวที่ได้รับการคัดเลือก ซึ่งได้รับการตอบรับเป็นอย่างดี
  และคาดว่า จะเป็นโครงการหลักของลากูน่า ภูเก็ต
  ซึ่งเป็นความร่วมมือของแต่ละโรงแรมในการขายห้องพัก

  ลากูน่า ทัวร์

  ลากูน่า ทัวร์ เป็นธุรกิจซึ่งดูแลการท่องเที่ยว
  โดยเป็นบริษัทจัดหาโปรแกรมท่องเที่ยวให้กับลูกค้าของ ลากูน่า ภูเก็ต ที่ต้องการร่วมกิจกรรมต่าง
  ๆ ที่มีอยู่บนเกาะภูเก็ต นอกจากรายได้ที่ได้รับเป็นค่านายหน้า แล้ว บริษัทฯ
  ยังสามารถควบคุมรายการท่องเที่ยวต่าง ๆ ให้มีคุณภาพได้อีกด้วย

  หน่วยธุรกิจอื่น ๆ

  หน่วยธุรกิจอื่น ๆ ที่ลากูน่า ภูเก็ต ได้มีการพัฒนาไปในทิศทางเดียวกันกับอัตราการเข้าพักที่เพิ่มขึ้น
  เช่น คาแนล วิลเลจ ร้านค้าในคาแนล วิลเลจ ได้ถูกจับจองเต็มหมด และในปี 2546 บริษัทฯ
  กำลังศึกษาที่จะแยกสำนักงานของอลามันดา เวเคชั่น คลับ ออกไป ซึ่งปัจจุบันใช้พื้นที่ถึง 8
  ร้านค้า เพื่อเปิดให้มีพื้นที่ว่างสำหรับการให้เช่าเพิ่มมากขึ้น ภายในคาแนล วิลเลจ บริษัทฯ
  กำลังเริ่มสร้าง สถานที่สำหรับจัดงานแต่งงาน (Wedding Chapel) ขึ้นในปี 2546
  เพื่อที่จะเจาะตลาดธุรกิจแต่งงานที่กำลังเป็นที่นิยม โดยเฉพาะตลาดจากประเทศญี่ปุ่น

  เควส์ ลากูน่า ภูเก็ต แอดเวนเจอร์

  เควส์ ลากูน่า ภูเก็ต แอดเวนเจอร์
  ยังคงให้บริการเน้นหนักไปในกลุ่มลูกค้าที่มาจัดประชุมในลากูน่า ภูเก็ต
  และเพิ่มกิจกรรมที่ให้ความสนุกสนานเพลิดเพลินสำหรับลูกค้าอย่างต่อเนื่อง

  ลากูน่า ภูเก็ต กอล์ฟ คลับ

  ลากูน่า ภูเก็ต กอล์ฟ คลับ เป็นอีกบริการหนึ่งที่สำคัญของลากูน่า โดยมีการเปลี่ยนแปลงชื่อจาก
  บันยัน ทรี กอล์ฟ คลับ เพื่อให้ชื่อสอดคล้องกับโรงแรมต่าง ๆ ใน ลากูน่า ภูเก็ต

  บันยัน ทรี แกลเลอรี่

  บันยัน ทรี แกลเลอรี่ เป็นร้านค้าเพื่อการจับจ่ายใช้สอยสำหรับลูกค้าของโรงแรม
  โดยมีสินค้าพร้อมตราผลิตภัณฑ์ของบันยัน ทรี วางจำหน่ายทั่วทั้งรีสอร์ท

  งบกระแสเงินสดของบริษัท ลากูน่า รีสอร์ท แอนด์ โฮเท็ล จำกัด (มหาชน)

  จากผลการดำเนินงานที่ยอดเยี่ยมของทั้งส่วนโรงแรม
  และการดำเนินงานของฝ่ายพัฒนาอสังหาริมทรัพย์เพื่อขาย ในระยะ 1-2 ปีที่ผ่านมา ทำให้
  บริษัทฯ มีกระแสเงินสดจากการดำเนินงานจำนวนมาก และโดยที่ส่วนต่างอัตราดอกเบี้ยเงินฝาก
  และเงินกู้มีอยู่สูง จึงทำให้บริษัทฯ ใช้เงินสดส่วนใหญ่ดังกล่าวในการชำระหนี้ เป็นผลให้ ณ สิ้นปี
  2545 บริษัทฯ มีเงินกู้ซึ่งสามารถบริหารจัดการได้ในระดับที่เหมาะสม และมีงบการเงินที่มั่นคง
  และจากฐานะทางการเงินที่แข็งแกร่งเช่นนี้ ทำให้บริษัทฯ
  สามารถได้รับเงินกู้กู้เพื่อใช้ประโยชน์ในการพัฒนาโครงการใดๆ ได้ง่ายขึ้น
  และสามารถสร้างผลตอบแทนให้แก่ผู้ถือหุ้นได้อย่างต่อเนื่อง